02010R0257 — FI — 27.03.2021 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION ASETUS (EU) N:o 257/2010, annettu 25 päivänä maaliskuuta 2010, hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti (ETA:n kannalta merkityksellinen teksti) (EUVL L 080 26.3.2010, s. 19)

Muutettu:









▼B

KOMISSION ASETUS (EU) N:o 257/2010,

annettu 25 päivänä maaliskuuta 2010,

hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti

(ETA:n kannalta merkityksellinen teksti)







1 artikla

Kohde ja soveltamisala

1. Tällä asetuksella perustetaan ohjelma, jossa Euroopan elintarviketurvallisuusviranomainen, jäljempänä ’EFSA’, arvioi asetuksen (EY) N:o 1333/2008 32 artiklan säännösten mukaisesti uudelleen jo hyväksyttyjä elintarvikelisäaineita.

2. Niitä hyväksyttyjä elintarvikelisäaineita, joiden uudelleenarvioinnin EFSA on tämän asetuksen antamishetkellä jo saanut päätökseen, ei arvioida uudelleen. Mainitut elintarvikelisäaineet luetellaan liitteessä I.

2 artikla

Määritelmät

Tässä asetuksessa sovelletaan seuraavia määritelmiä:

a) ’hyväksytyllä elintarvikelisäaineella’ tarkoitetaan lisäainetta, jolle on myönnetty lupa ennen 20 päivää tammikuuta 2009 ja joka on lueteltu elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/35/EY ( 1 ), elintarvikkeissa käytettäväksi tarkoitetuista väriaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/36/EY ( 2 ) tai elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY ( 3 );

b) ’talouden toimijalla’ tarkoitetaan luonnollista henkilöä tai oikeushenkilöä, jonka vastuulla on varmistaa asetuksen (EY) N:o 1333/2008 vaatimusten noudattaminen valvontaansa kuuluvassa elintarvikealan yrityksessä;

c) ’asianomaisella talouden toimijalla’ tarkoitetaan talouden toimijaa, jonka edun mukaista on, että yhden tai useamman elintarvikelisäaineen hyväksyminen säilyy edelleen voimassa;

d) ’alkuperäisellä asiakirja-aineistolla’ tarkoitetaan asiakirjoja, joiden perusteella elintarvikelisäaine on arvioitu ja sen käyttö sallittu ennen 20 päivää tammikuuta 2009.

3 artikla

Hyväksyttyjen elintarvikelisäaineiden uudelleenarviointia koskevat prioriteetit

1. Hyväksytyt elintarvikelisäaineet arvioidaan uudestaan seuraavassa järjestyksessä ja seuraavin määräajoin: a) kaikkien direktiivissä 94/36/EY lueteltujen, elintarvikkeissa käytettävien hyväksyttyjen väriaineiden uudelleenarviointi on saatettava loppuun 31 päivään joulukuuta 2015 mennessä; b) kaikkien direktiivissä 95/2/EY lueteltujen, elintarvikkeiden hyväksyttyjen muiden lisäaineiden kuin väri- ja makeutusaineiden uudelleenarviointi on saatettava loppuun 31 päivään joulukuuta 2018 mennessä; c) kaikkien direktiivissä 94/35/EY lueteltujen, elintarvikkeissa käytettävien hyväksyttyjen makeutusaineiden uudelleenarviointi on saatettava loppuun 31 päivään joulukuuta 2020 mennessä.

2. Tietyille elintarvikelisäaineille, jotka kuuluvat edellä 1 kohdassa tarkoitettuihin toiminnallisiin luokkien, vahvistetaan tarkemmat määräajat tämän asetuksen liitteessä II. Tällaiset elintarvikelisäaineet on arvioitava ensimmäisten joukossa muihin samaan toiminnalliseen luokkaan kuuluviin elintarvikelisäaineisiin nähden.

3. Poiketen siitä, mitä 1 ja 2 kohdassa säädetään, EFSA voi milloin hyvänsä käynnistää elintarvikelisäaineen tai elintarvikelisäaineiden ryhmän uudelleenarvioinnin ensisijaisena toimena joko komission pyynnöstä tai omasta aloitteestaan, jos saadaan uutta tieteellistä tietoa, joka a) viittaa ihmisten terveydelle koituvan riskin mahdollisuuteen tai b) voi jollain tavoin vaikuttaa kyseisen elintarvikelisäaineen tai elintarvikelisäaineiden ryhmän turvallisuuden arviointiin.

4 artikla

Uudelleenarviointimenettely

Arvioidessaan hyväksyttyä elintarvikelisäainetta uudelleen EFSA

a) tarkastelee elintarvikealan tiedekomitean tai EFSA:n alkuperäistä lausuntoa ja valmisteluasiakirjoja;

b) tarkastelee alkuperäistä asiakirja-aineistoa, jos se on saatavilla;

▼M1

c) tarkastelee asianomaisten talouden toimijoiden ja/tai kaikkien muiden asianomaisten osapuolten tämän asetuksen 5, 6 ja 7 artiklan mukaisesti toimittamia tietoja;

▼B

d) tarkastelee kaikkia komission ja jäsenvaltioiden mahdollisesti tarjoamia tietoja;

e) tuo esiin kunkin elintarvikelisäaineen viimeisimmän arvioinnin jälkeen julkaistun merkityksellisen kirjallisuuden.

5 artikla

Tietopyyntö

1. Tietojen saamiseksi asianomaisilta talouden toimijoita ja/tai muilta asianomaisilta osapuolilta EFSA toteuttaa avoimen tietopyynnön (avoimia tietopyyntöjä) uudelleentarkastelun kohteena olevista elintarvikelisäaineista. Määrittäessään tietojen toimittamisen määräaikoja EFSA varaa kohtuullisen ajan tämän asetuksen voimaantulon jälkeen, jotta asianomaiset talouden toimijat ja/tai mahdolliset muut asianomaiset osapuolet voivat täyttää tämän velvoitteen.

2. Edellä 1 kohdassa tarkoitettuja tietoja voivat olla esimerkiksi a) elintarvikealan tiedekomitean tai EFSA:n tai FAO:n ja WHO:n yhteisen elintarvikelisäaineita käsittelevän asiantuntijakomitean (Joint FAO/WHO Expert Committee on Food Additives), jäljempänä ’JECFA’, arvioiman alkuperäisen asiakirja-aineiston tutkimusraportit, b) tiedot kyseistä elintarvikelisäainetta koskevista sellaisista turvallisuustiedoista, joita elintarvikealan tiedekomitea tai JECFA ei ole aiemmin arvioinut, c) tiedot nyt käytössä olevia elintarvikelisäaineita koskevista erittelyistä, myös tiedot hiukkaskoosta ja merkityksellisistä fysikaalis–kemiallisista piirteistä ja ominaisuuksista, d) tiedot valmistusprosessista, e) tiedot analyysimenetelmistä, jotka ovat käytettävissä elintarvikkeista tapahtuvaa määritystä varten, f) tiedot ihmisten altistumisesta elintarvikkeista saataville elintarvikelisäaineille (esimerkiksi kulutus- ja käyttötottumukset, todelliset käyttömäärät ja enimmäiskäyttötasot, kulutustiheys ja muut altistukseen vaikuttavat tekijät), g) reagointi ja käyttäytyminen elintarvikkeissa.

6 artikla

Tietojen toimittaminen

1. Asianomaisen talouden toimijan (toimijoiden) ja muiden mahdollisten asianomaisten osapuolten on toimitettava 5 artiklan 2 kohdassa tarkoitetut elintarvikelisäaineen uudelleenarviointiin liittyvät tiedot määräaikana, jonka EFSA on vahvistanut tietopyynnössään. Toimittaessaan EFSA:n pyytämiä tietoja asianomaisen talouden toimijan ja muiden asianomaisten osapuolten on mahdollisuuksien mukaan pyrittävä noudattamaan soveltuvia ohjeita, jotka koskevat elintarvikelisäaineiden arviointia varten toimitettavia tietoja ( 4 ).

2. Jos asianomaisia talouden toimijoita on useita, ne voivat toimittaa tiedot yhdessä, kun se on mahdollista.

3. Jos uudelleentarkastelun aikana tarvitaan lisätietoja, jotka katsotaan tietyn elintarvikelisäaineen uudelleentarkastelua varten merkityksellisiksi, EFSA:n on pyydettävä niitä asianomaisilta talouden toimijoilta ja sen on esittämällä avoin tietopyyntö kehotettava muita asianomaisia osapuolia toimittamaan tällaisia tietoja. Sen on asetettava määräaika, jonka kuluessa tiedot on toimitettava, ottaen tarvittaessa huomioon asianomaisten talouden toimijoiden ja/tai muiden asianomaisten osapuolten näkemykset tarvittavasta ajasta. Tällaisissa tapauksissa EFSA:n on esitettävä lisätietoja koskeva pyyntönsä hyvissä ajoin etukäteen, jotta 3 artiklan 1 kohdassa ja liitteessä II vahvistettuja uudelleenarvioinnin yleisiä määräaikoja voidaan noudattaa.

4. Tietoja, joita ei ole toimitettu EFSA:n asettamaan määräaikaan mennessä, ei oteta huomioon uudelleenarvioinnissa. Poikkeustapauksissa EFSA voi kuitenkin komission suostumuksella ottaa huomioon määräajan jälkeen toimitetut tiedot, jos tällaiset tiedot ovat merkittäviä elintarvikelisäaineen uudelleenarvioinnin kannalta.

5. Jos pyydettyjä tietoja ei ole toimitettu EFSA:n asettamassa määräajassa, kyseinen elintarvikelisäaine voidaan poistaa unionin luettelosta asetuksen (EY) N:o 1333/2008 10 artiklan 3 kohdassa säädetyn menettelyn mukaisesti ( 5 ).

7 artikla

Muut tiedot

Asianomaisen talouden toimijan (toimijoiden) tai muiden mahdollisten asianomaisten osapuolten on elintarvikelisäaineen uudelleenarvioinnin yhteydessä ilmoitettava EFSA:lle ja komissiolle kaikki kyseisen elintarvikelisäaineen tuotannosta, käytöstä tai jätteistä mahdollisesti aiheutuviin ympäristöriskeihin liittyvät saatavilla olevat tiedot.

▼M1

7 a artikla

EFSA:n lausuntojen jatkotoimet

1. Jos EFSA ei 4 artiklassa tarkoitettujen tietojen perusteella pysty vahvistamaan elintarvikelisäaineen, sen käyttötapojen tai käyttömäärien turvallisuutta tai suosittelemaan sen erittelyjen muuttamista, komissio voi toteuttaa tai pyytää EFSA:a toteuttamaan lisätoimenpiteitä, esimerkiksi järjestämään tietopyyntöjä, turvallisuusarvioinnin loppuun saattamista varten.

2. Jos 1 kohdan mukaisesti pyydettyjä tietoja ei ole toimitettu tai jos niiden perusteella ei pystytä vahvistamaan elintarvikelisäaineen, sen käyttötapojen tai käyttömäärien tai erittelyjen turvallisuutta, kyseinen elintarvikelisäaine voidaan poistaa unionin luettelosta asetuksen (EY) N:o 1333/2008 10 artiklan 3 kohdassa tarkoitetun menettelyn mukaisesti.

7 b artikla

Hakemuksen toimittamista edeltävä neuvonta

Jos EFSA:n on annettava tai sitä pyydetään antamaan lausunto tämän asetuksen mukaisesti, EFSA:n henkilöstön on asianomaisten talouden toimijoiden tai muiden asianomaisten osapuolten pyynnöstä annettava neuvontaa 4–7 a artiklan mukaista tietojen toimittamista koskevista sovellettavista säännöistä ja sen vaaditusta sisällöstä. Tällaista neuvontaa on annettava Euroopan parlamentin ja neuvoston asetuksen (EY) N:o 178/2002 ( 6 ), jota sovelletaan soveltuvin osin, 32 a artiklan mukaisesti.

7 c artikla

Tutkimuksista ilmoittaminen

Asianomaisten talouden toimijoiden ja muiden asianomaisten osapuolten on viipymättä ilmoitettava EFSA:lle tämän asetuksen 4–7 a artiklan mukaisen hyväksyttyä elintarvikelisäainetta koskevan uudelleenarvioinnin tueksi teettämiensä tai tekemiensä tutkimusten nimi ja laajuus sekä tällaisen tutkimuksen tekevä laboratorio tai testauslaitos ja tutkimuksen aloituspäivämäärä ja suunniteltu valmistumispäivämäärä.

Unionissa sijaitsevien laboratorioiden ja muiden testauslaitosten on myös viipymättä ilmoitettava EFSA:lle tekemiensä tutkimusten, joita talouden toimijat ja muut asianomaiset osapuolet teettävät tämän asetuksen 4–7 a artiklan mukaisen hyväksytyn elintarvikelisäaineen uudelleenarvioinnin tueksi, nimi ja laajuus, tutkimusten aloituspäivämäärä ja suunniteltu valmistumispäivämäärä sekä tutkimuksen tilanneen talouden toimijan tai asianomaisen osapuolen nimi.

EFSA:n on sisällytettävä tämän artiklan mukaisesti ilmoitetut tutkimukset asetuksen (EY) N:o 178/2002 32 b artiklan 1 kohdassa tarkoitettuun tietokantaan.

7 d artikla

Tietojen toimittamismuoto

Ennen vakiotiedostomuotojen hyväksymistä asetuksen (EY) N:o 178/2002 39 f artiklan mukaisesti tämän asetuksen mukaisesti toimitettavat tiedot on toimitettava sähköisessä muodossa, joka mahdollistaa asiakirjojen lataamisen, tulostamisen ja hakemisen. Kun vakiotiedostomuodot on hyväksytty asetuksen (EY) N:o 178/2002 39 f artiklan mukaisesti, tiedot on toimitettava kyseisten vakiotiedostomuotojen mukaisesti.

7 e artikla

Avoimuus

Kun EFSA:n on toimitettava tai sitä pyydetään toimittamaan lausunto tämän asetuksen mukaisesti, sen on kuultava sidosryhmiä ja kansalaisia tämän asetuksen mukaisesti toimitettujen tietojen ei-luottamuksellisen version perusteella asetuksen (EY) N:o 178/2002, jota sovelletaan soveltuvin osin, 32 c artiklan 2 kohdan mukaisesti.

▼M1

8 artikla

Luottamuksellisuus

Kun asianomainen talouden toimija tai muu asianomainen osapuoli toimittaa tietoja tämän asetuksen mukaisesti, se voi pyytää tietojen käsittelemistä tietyiltä osin luottamuksellisina. Tällaiseen pyyntöön on liitettävä todennettavissa olevat perustelut. Luottamuksellisuuspyynnöt on arvioitava asetuksen (EY) N:o 1331/2008, jota sovelletaan soveltuvin osin, 12 artiklan mukaisesti.

▼B

9 artikla

Edistymisen seuranta

EFSA raportoi vuosittain joulukuussa komissiolle ja jäsenvaltioille uudelleenarviointiohjelman edistymisestä.

10 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I







Luettelo hyväksytyistä elintarvikelisäaineista, jotka on hyväksytty ennen 20 päivää tammikuuta 2009 ja joiden uudelleenarvioinnin EFSA oli saanut päätökseen tämän asetuksen antamishetkellä E-numero AINE Elintarvikealan tiedekomitean tai EFSA:n viimeisimmän arvioinnin vuosi EFSA:n toteuttaman uudelleenarvioinnin tilanne E 102 Tartratsiini 2009 Uudelleenarviointi saatu päätökseen 23 päivänä syyskuuta 2009 E 104 Kinoliinikeltainen 2009 Uudelleenarviointi saatu päätökseen 23 päivänä syyskuuta 2009 E 110 Sunset yellow FCF, Oranssinkeltainen S 2009 Uudelleenarviointi saatu päätökseen 24 päivänä syyskuuta 2009 E 122 Atsorubiini, karmosiini 2009 Uudelleenarviointi saatu päätökseen 24 päivänä syyskuuta 2009 E 124 Ponceau 4R, kokkeniilipunainen A 2009 Uudelleenarviointi saatu päätökseen 23 päivänä syyskuuta 2009 E 129 Alluranpunainen AC 2009 Uudelleenarviointi saatu päätökseen 23 päivänä syyskuuta 2009 E 160d Lykopeeni 2008 Uudelleenarviointi saatu päätökseen 30 päivänä tammikuuta 2008 E 234 Nisiini 2006 Uudelleenarviointi saatu päätökseen 26 päivänä tammikuuta 2006 E 173 Alumiini 2008 Uudelleenarviointi saatu päätökseen 22 päivänä toukokuuta 2008 E 214 Etyyli-p-hydroksibentsoaatti 2004 Uudelleenarviointi saatu päätökseen 13 päivänä heinäkuuta 2004 E 215 Natriumetyyli-p-hydroksibentsoaatti 2004 Uudelleenarviointi saatu päätökseen 13 päivänä heinäkuuta 2004 E 218 Metyyli-p-hydroksibentsoaatti 2004 Uudelleenarviointi saatu päätökseen 13 päivänä heinäkuuta 2004 E 219 Natriummetyyli-p-hydroksibentsoaatti 2004 Uudelleenarviointi saatu päätökseen 13 päivänä heinäkuuta 2004 E 235 Natamysiini 2009 Uudelleenarviointi saatu päätökseen 26 päivänä marraskuuta 2009 E 473 Rasvahappojen sakkaroosiesterit 2006 Uudelleenarviointi saatu päätökseen 23 päivänä marraskuuta 2004; tarkistettu 26 päivänä tammikuuta 2006 E 474 Sokeriglyseridit 2006 Uudelleenarviointi saatu päätökseen 23 päivänä marraskuuta 2004; tarkistettu 26 päivänä tammikuuta 2006 E 901 Mehiläisvaha, valkoinen ja keltainen 2007 Uudelleenarviointi saatu päätökseen 27 päivänä marraskuuta 2007









LIITE II

Erityiset prioriteetit 3 artiklan 1 ja 2 kohdassa tarkoitettuihin toiminnallisiin luokkiin kuuluvien tiettyjen elintarvikelisäaineiden osalta

OSA I: ELINTARVIKEVÄRIAINEET

3 artiklan 1 kohdassa on elintarvikeväriaineiden uudelleenarvioinnin yleiseksi määräajaksi vahvistettu 31.12.2015, minkä lisäksi asetetaan erityismääräajat seuraaville elintarvikeväriaineille:

1. Seuraavat elintarvikeväriaineet on arvioitava 15.4.2010 mennessä E 123 Amarantti E 151 Briljanttimusta BN, musta PN E 154 Ruskea FK E 155 Ruskea HT ja E 180 Litolirubiini BK

2. Seuraavat elintarvikeväriaineet on arvioitava 31.12.2010 mennessä E 100 Kurkumiini E 127 Erytrosiini E 131 Patenttisininen V E 132 Indigotiini, indigokarmiini E 133 Briljanttisininen FCF E 142 Vihreä S E 150a Sokerikulööri E 150b Emäksinen sulfiittisokerikulööri E 150c Ammoniummenetelmän sokerikulööri E 150d Ammoniumsulfiittimenetelmän sokerikulööri E 161b Luteiini E 161g Kantaksantiini E 170 Kalsiumkarbonaatti.

3. Seuraavat elintarvikeväriaineet on arvioitava 31.12.2015 mennessä E 101 i) Riboflaviini, ii) riboflaviini-5′-fosfaatti E 120 Kokkiniili, karmiinihappo, karmiinit E 140 Klorofyllit ja klorofylliinit: i) Klorofyllit ii) klorofylliinit E 141 Klorofylli- ja klorofylliinikuparikompleksit: i) klorofyllikuparikompleksit ii) klorofylliinikuparikompleksit E 153 Kasvihiili E 160b Annatto, biksiini, norbiksiini E 160a Karoteenit: i) karotenoidit, ii) betakaroteeni, E 160c Paprikauute, kapsantiini, kapsorubiini E 160e Beta-apo-8′-karotenaali (C30) E 160f Beta-apo-8′-karoteeni-hapon etyyliesteri (C30) E 162 Punajuuriväri, betaniini E 163 Antosyaniinit E 171 Titaanidioksidi E 172 Rautaoksidit ja –hydroksidit E 174 Hopea E 175 Kulta.

OSA II: ELINTARVIKKEIDEN MUUT LISÄAINEET KUIN VÄRI- JA MAKEUTUSAINEET

3 artiklan 1 kohdassa on elintarvikkeiden muiden lisäaineiden kuin väri- ja makeutusaineiden uudelleenarvioinnin yleiseksi määräajaksi vahvistettu 31.12.2018, minkä lisäksi asetetaan erityismääräajat tietyille elintarvikelisäaineille ja elintarvikelisäaineiden ryhmille:

1. Säilöntäaineet ja hapettumisenestoaineet E 200-203; E 210-215, E 218-252, E 280-285; E 300-E 321 ja E 586 on arvioitava 31.12.2015 mennessä Tässä ryhmässä ovat ensisijaisia seuraavat: E 310-312 Gallaatit E 320 Butyylihydroksianisoli (BHA) E 321 Butyylihydroksi-tolueeni (BHT) E 220-228 Rikkidioksidi ja sulfiitit E 304 Askorbiinihapon rasvahappoesterit: i) askorbyylipalmitaatti ii) askorbyylistearaatti E 200-203 Sorbiinihappo ja sorbaatit E 284 Boorihappo E 285 Natriumtetraboraatti (booraksi) E 239 Heksametyleenitetramiini E 242 Dimetyylidikarbonaatti E 249 Kaliumnitriitti E 250 Natriumnitriitti E 251 Natriumnitraatti E 252 Kaliumnitraatti E 280-283 Propionihappo ja sen natrium-, kalsium- ja kaliumsuolat E 306 Tokoferolipitoinen uute E 307 Alfatokoferoli E 308 Gammatokoferoli E 309 Deltatokoferoli

2. Emulgointiaineet, stabilointiaineet, hyytelöimisaineet, E 322, E 400-E 419; E 422-E 495; E 1401-E 1451 on arvioitava 31.12.2016 mennessä Tässä ryhmässä ovat ensisijaisia seuraavat: E 483 Stearyylitartraatti E 491-495 Sorbitaaniesterit E 431 Polyoksyetyleeni (40) stearaatti E 432-436 Polysorbaatit E 444 Sakkaroosiasetaatti-isobutyraatti E 481 Natriumstearoyyli-2-laktylaatti E 482 Kalsiumstearoli-2-laktylaatti E 414 Arabikumi ( *1 ) E 410 Johanneksenleipäpuujauhe (*1) E 417 Tarakumi (*1) E 422 Glyseroli E 475 Polyglyserolirasvahappoesterit

3. E 551 piidioksidi, E 620-625 glutamaatit, E 1105 lysotsyymi ja E 1103 invertaasi on arvioitava 31.12.2016 mennessä

4. Jäljelle jäävät elintarvikkeiden muut lisäaineet kuin väri- ja makeutusaineet on arvioitava 31.12.2018 mennessä Ensisijaisia ovat seuraavat: E 552 Kalsiumsilikaatti E 553a Magnesiumsilikaatti ja -trisilikaatti E 553b Talkki E 558 Bentonitti E 999 Kvillaiauute E 338-343 Fosforihappo ja fosfaatit E 450-452 Di-, tri- ja polyfosfaatit E 900 Dimetyylipolysiloksaani E 912 Montaanahapon esterit E 914 Oksidoitu polyetyleenivaha E 902 Kandelillavaha E 904 Sellakka E 626-629 Guanyylihappo, dinatriumguanylaatti, dikaliumguanylaatti ja kalsiumguanylaatti E 630-633 Inosiinihappo, dinatriuminosinaatti; dikaliuminosinaatti ja kalsiuminosinaatti E 634-635 Kalsium 5′-ribonukleotidit ja dinatrium 5′-ribonukleotidit E 507-511 Suolahappo, kaliumkloridi, kalsiumkloridi, magnesiumkloridi E 513 Rikkihappo